Gastilonys

Gastilonys – buvęs kaimas Kaišiadorių rajono savivaldybėje, 1 km į pietus nuo Grabučiškių, Kauno marių dešiniajame krante. Įkurtas Gastilonių botaninis-zoologinis draustinis, auga Gastilonių ąžuolas. Kaimui atminti pavadinta pagrindinė gatvė Grabučiškėse.https://www.openstreetmap.org/way/147175715 Apylinkėse įkurtas Gastilonių pažintinis takas.

 Etimologija 

Kaimo vardas yra asmenvardinis vietovardis, kilęs nuo pavardės Gastila.

Liaudies etimologija mena, kad lietuvių kovų su kryžiuočiais metu vienas mūšis vyko šiose vietose ant užšalusio Nemuno. Pavasariop susilpnėjęs ledas nebeišlaikė daugybės šarvuotų kryžiuočių kareivių ir jų arklių, kurie įlūžus ledui paskendo Nemune. Kartu paskendo ir raiteliams vadovavusi iš Anglijos atvykusi Gastilana, kurios vardu neva ir buvo pavadintas kaimas.Kauno miškuose aptiktas informacinis stendas nustebino užuominomis apie seksą. 2018-03-12, Delfi.lt (tikrinta 2024-03-27).

 Istorija 

Anksčiau kaimas buvęs dešiniajame Nemuno krante, į rytus nuo Mozūrų. Apie 1960 m. pradėjus statyti Kauno vandens jėgainę, kaimas buvo iškeldintas, kadangi pastačius jėgainę visa jo teritorija atsirado Kauno marių dugne. 1961 m. kaimas oficialiai panaikintas.

 Gyventojai 

 Šaltiniai 

Kategorija:Panaikintos Kaišiadorių rajono savivaldybės gyvenvietės
Kategorija:Kauno marių užlietos gyvenvietės